Kolumbiyaning Mokoa shahrida yuz bergan suv toshqinlari oqibatida halok bo‘lgan insonlar soni 320 kishini tashkil etdi. Bu haqda Kolumbiya tabiiy ofatlar bo‘yicha xavf-xatarlar boshqarmasi saytida aytiladi. Ta’kidlanishicha, halok bo‘lganlar orasida 108 nafar yosh bola bor. 332 kishi esa jarohat olgan. Tabiiy ofatdan jabr ko‘rgan aholi punktidagi o‘quv muassasalari 17 apreldan o‘z faoliyatini tiklashi rejalashtirilmoqda. Avvalroq Kolumbiyada tabiiy ofat tufayli halok bo‘lganlar soni 290 kishiga yetgani xabar qilingandi.